**ZAPISNIK SJEDNICE ŠKOLSKOG ODBORA**

 Zapisnik sa 32. sjednice Školskog odbora OŠ Vjekoslava Kaleba Tisno, održane 16. ožujka 2016. godine s početkom u 10:11 sati u prostorijama Osnovne škole Vjekoslava Kaleba.

 Sjednici su nazočni: Kristijan Jareb, predsjednik; Maja Klarin, Sanja Milin, Andrija Berak, Magdalena Martinović i Silvio Šoda, članovi; Željka Ljubić, zamjenica ravnateljice.

Za zapisničara je postavljen Silvio Šoda.

 Nenazočni su: Višnja Štropin

 Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 31. sjednice,
2. Donošenje odluke o imenovanju Sande Crvelin za ravnateljicu OŠ Vjekoslava Kaleba
3. Razno

*Ad.1.* Na zapisnik sa 31. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Tajnik je članove Školskog odbora obavijestio da je na temelju Odluke Školskog odbora o izboru Sande Crvelin za kandidata za ravnatelja od 17. veljače 2016. godine Škola zatražila suglasnost ministra znanosti, obrazovanja i sporta, sukladno Zakonu o odgoju i obrazovanju u osnovnoj i srednjoj školi i odredbama Statuta škole. S obzirom da ministar nije uskratio suglasnost u roku od 15 dana od dana dostave zahtjeva za suglasnošću smatra se da je suglasnost dana (u skladu sa Zakonom o odgoju i obrazovanju u osnovnoj i srednjoj školi) te je Školski odbor dužan donijeti odluku od imenovanju kandidata za ravnatelja za kojeg je zatražena prethodna suglasnost. Članovi Školskog odbora javnim glasanjem jednoglasno su prihvatili kandidata za ravnatelja Sandu Crvelin za ravnateljicu OŠ Vjekoslava Kaleba. Kandidatkinja počinje sa radom 25. ožujka 2016. godine i mandat joj traje 5. godina (do 24. ožujka 2021.)

**ZAKLJUČAK**

1. **Sanda Crvelin imenuje se ravnateljicom OŠ Vjekoslava Kaleba. Sa obnašanjem dužnosti ravnateljice počinje sa 25. ožujka 2016.**

*Ad.3.* Pod točkom *Razno* nije bilo rasprave

Sjednica je završila u 10:30 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/05

URBROJ: 2182/1-12/1-10-16-2

Tisno, 16. ožujka 2016.